Slaai: Sprinkel sout oor die eiervrugte en laat staan 15 min. Spoel af en druk droog. Pak op ’n bakplaat, geur met die peper en sprinkel die olyfolie oor; oondbraai 40 min. tot lekker sag.
Verhit ’n bietjie olie in ’n pan, voeg 1 rooi-ui by en sprinkel ’n bietjie bruin­suiker saam met die komynsaadjies oor. Roerbraai tot die ui effens gekaramelliseer en sag is.
Samestelling: Pak die eier­vrugte en bete op ’n opdienbord, sprinkel die gekaramelliseerde ui sowel as die vars ui bo-oor. Sprinkel die bloubessies en amandels oor, indien gebruik. Giet van die slaai­sous oor en sprinkel mikrokruie bo-op vir garnering.